open-index/open-wikipedia-markdown huggingface dataset:
Tumbleweed Interactive

**Tumbleweed Interactive DA** var en norsk videospillutvikler som ble etablert i 2007.

## Spill
* *[[Skybound]]* (2008, iOS)
## Utmerkelser
* Nominert i kategorien *beste mobilspill i 2008* under Gullstikka 2009 med spillet *Skybound*
* Vant i kategorien *beste nye nordiske talent i 2008* under Nordic Game Conference 2009
## Referanser
Salman Ahmad

**Salman Ahmad** (panjabi: سلمان احمد) (født 12. desember 1963) er en pakistansk musiker og skuespiller. Han er også kjent for sine politiske standpunkt i forhold til Pakistan-India-konflikten, samt hiv- og aids-problematikken.

## Musikkarriere
Han var medlem i bandet Vital Signs, men forlot bandet etter deres debutalbum. Han fortsatte så i bandet Junoon som er sørasias største og lengstlevende rockeband.

## TV-opptredener
Salam Ahmad har deltatt dokumentaren *It's My Country Too* for BBC og dokumentaren *The Rock Star and The Mullahs* for PBS. Han har også vært på CNN og NPR for å snakke på vegne av det muslimske og det pakistanske folk.

## Ahmad i Norge
### Nobels fredspris-konserten
I desember 2007 spilte Ahmad sammen med artister fra hele verden, på Nobels fredspriskonserten i Oslo med sitt band Junoon. Han spilte til ære for Al Gore og FNs klimapanel.

### Konflikt med norsk politiker
Konflikten handlet om at Salman Ahmad nektet for å ha mottatt honorar fra høyrepolitikeren Aamir Sheikh for en veldedighetskonsert i Oslo for jordskjelvet i Kashmir 2005, til tross for at han har signert en norskskrevet kontrakt 5. november 2005. Ahmad beskyldte med uttalelsen: «Jeg kan ikke norsk. Signaturen på denne kontrakten er tydelig forfalsket» at Sheikh for å ha forfalsket kontrakten. Men etter at kontrakten har blitt gjennomgått av den profesjonelle  skriftgransker Reidun Wilhelmsen har det blitt konkludert med at underskriften var ekte. Ahmad uttaler så at han ønsker å gå rettens vei, Sheikh hyret John Christian Elden.

## Referanser


## Eksterne lenker
*
Xu Xiangqian

**Xu Xiangqian** (kinesisk: 徐向前; pinyin: *Xú Xiàngqián*, Wade-Giles: *Hsu Hsiang-chen*; født 8. november 1901 i fylket Wutai i provinsen Shanxi i Kina, død 21. september 1990) var en ledende kommunistisk militær leder i Kina.

## Liv og virke
Xu ble opptatt ved Militærakademiet i Whampoa i 1924. Han innehadde en rekke poster i Den nasjonale revolusjonshær fra 1925 til 1927. Xu gikk inn i det kinesiske kommunistparti i 1927 og ble kommandant for Den røde armés fjerde frontarmé, ledet av  Zhang Guotao. Han var Zhangs fremste kommandant, med Ye Jianying som stabssjef. På denne tiden hjalp han Zhang med å etablere nye kommunistiske baser og fikk de militære styrker til å vokse i antall. 

Hans kone ble på denne tiden henrettet av Zhang Guotao under hans politiske utrenskninger. Han var også selv under mistanke og ble overvåket av Zhangs politiske kommnisarer, men ledet samtidig den 80&nbsp;000 mann sterke 4. frontarme i Sichuan til store seirer mot krigsherrenes styrker på ca. 300&nbsp;000 mann. Hans styrke drepte 100.000 av dem, og de gjenværende 200&nbsp;000 ble beseiret og spredt.

Xu Xiangqian forble lojal mot Zhang Guotao trass i Zhangs mistro, og i motsetning til Ye Jianying som gikk over til Mao Zedong etter at Mao og Zhang ble uenige, fulgte Xu trofast Zhangs urealistiske ordrer selv om de ledet rett i nederlag og katastrofe. Dette førte etterhvert til Zhang Guotaos fall fra makten.

Under den annen sino-japanske krig (1937–1945) kjempet Xu mot de japanske invasjonsstyrker, og opprettet kommunistiske baser i det nordlige Kina. Disse basene var reservebaser til dem i Shaanxi som ble meget sterke. Da Kuomintang klarte å trenge inn dit, flyttet kommunistene bare til Xus baser lenger nord.

Etter annen verdenskrig deltok Xu Xiangqian under den kinesiske borgerkrig og vant en rekke lysende seirer, ofte ved hjelp av taktiller som var stikk i strid med den Mao Zedong stod for. Maos militærdoktrine gikk ut på at man askulle trekke seg unna tallmessig overlegne styrker, og kun kjempe dersom man selv hadde et stort tallmessig overtak. Men Xu gikk gahng på gang til overraskende frontalangrep mot overlegne styrker, og nedkjempet dem. I kampene mot Kuomintang-krigsherren Yan Xishans teknisk overlegne hær på 350&nbsp;000 mann angrep han med styrker på bare 60&nbsp;000, og etter 18 måneders kamper hadde han drept 300&nbsp;000 fiender – vare 50&nbsp;000 fiendesoldater klarte å redde seg i sikkerhet til Taiyuan. Han angrep så Taiyuan med underlegne styrker, og igjen seiret han. 

Etter kommunistenes maktovertakelse i Kina i 1949 ble Xu Xianqian stabssjef for Folkets frigjøringshær. Han fikk marskalks rang i 1955. 

Han ble også aktiv i politikken: I 1965 ble han visestatsminister. Xu beskyttet Deng Xiaoping da Deng ble utrensket fra regjeringen i 1976. Han var blant dem som støttet Hua Guofengs kupp mot Firerbanden. Senere var han Kinas forsvarsminister fra 1978 til 1981. 

Xu ledet forberedelsene til Folkets frigjøringshærs militæraksjoner mot Vietnam i 1979.

## Referanser
Hypotesetest

En **hypotesetest**  er en statistisk testmetode av en antakelse eller påstand om egenskaper ved en eller flere populasjoner. Når man tester en slik hypotese må man vurdere utsagnskraften med grunnlag i informasjon som er oppnådd ved tilfeldig utvalg fra populasjonen, og trekke slutninger på tross av usikkerhet.

## Framgangsmåte
Før man tester en hypotese må man formulere en nullhypotese H0 og en alternativ hypotese H1. H0 er den hypotesen vi vil undersøke om vi har grunnlag for å forkaste, mens H1 er hypotesen vi vil underbygge. Disse to hypotesene må være komplementære ettersom forkasting av den ene automatisk fører til akseptering av den andre. Nullhypotesen har som regel bare én verdi for en parameter mens alternativhypotesen ofte har mer enn én verdi (større enn, mindre enn eller ulik). Hvis vi for eksempel har mistanke om at en terning gir 6 oftere enn den skal, og vi ønsker å teste det, kan hypotesene formuleres på denne måten:

:H0: p=1/6
:H1: p>1/6

Etter testen må man velge hvilke verdier av en stokastisk variabel *T* som er slik at H0 kan forkastes. *T* kalles da for testobservatoren. *T*-verdiene som gir forkasting av H0 er i forkastingsområdet *R* for testen. Forkastingsområdet velger man etter hvor sikker man vil være på at resultatet er rett. Ofte er man fornøyd med en hypotesetest hvis *P(forkaste H<sub>0</sub>|H<sub>0</sub> er sann)<0,05*. Vi sier da at signifikansnivået er 0,05.

## Feiltyper
Når det gjelder hypotesetesting, er det to feil man kan gjøre. Vi kan forkaste H0 når H0 er riktig, eller vi kan unnlate å forkaste H0 når H1 er riktig.

Sannsynlighetene for de to typene feil betegnes ofte som henholdsvis *α* og *β*.

:*α=P(Type I feil)*
:*β=P(Type II feil)*

Vi ser at både *α* og *β* er sannsynligheter for å foreta feil slutning, og vi ønsker derfor at begge to skal være minst mulig. Nå er det imidlertid slik at reduksjon av den ene vil føre til en økning i den andre. Samtidig anses type I feil som en generelt mer alvorlig feil enn type II.

Valg av forkastningsområde endrer *α* og *β*. Hvis vi har et stort forkastningsområde er det stor sannsynlighet for type I feil og mindre sannsynlighet for type II feil. Og hvis vi minker forkastningsområde blir det mindre sannsynlighet for type I feil og større sannsynlighet for type II feil.

## Konklusjon
En konklusjon av en hypotesetest kan kort sagt formuleres på en av følgende måter:
# H0 forkastes på signifikansnivå *α*
# H0 forkastes ikke på signifikansnivå *α*

## Referanser
Frøen

**Frøen**, eller **Frøn**, er et boligstrøk i Bydel Vestre Aker i Oslo. Det ligger mellom Volvat, Blindern, Majorstuen og Vinderen vest i byen.

Stedet har navn etter gårdene Frøn/Frøen. Dette gamle jordbruksområdet ble bygget ut med villaer fra 1898 da Holmenkollbanen og Frøen stasjon åpnet. Stedsnavnets offisielle stavemåte i offentlig bruk er *Frøn*, men formen *Frøen* er dominerende lokalt.

## Referanser


## Eksterne lenker
* 
* Funkisvandring på Vinderen
Samfundet De Nios Astrid Lindgren-pris

**Samfundet De Nios Astrid Lindgren-pris** er en litteraturpris som ble innstiftet av Samfunnet De Nio i forbindelse med Astrid Lindgrens 90-årsdag. Den ble innstiftet i  og er på SEK 125 000 (2007). Prisen deles ut til forskere og forfattere innen området barn- og ungdomsbøker.

## Liste over prisvinnere
* 1997: Vivi Edström
* 1999: Lars Furuland
* 2000: Örjan Lindberger
* 2002: Margareta Strömstedt
* 2004: Barbro Lindgren
* 2006: Svenska Barnboksinstitutet
* 2007: Boel Westin
*2019: Sonja Svensson

## Referanser
CAM-fotosyntese

**CAM-fotosyntese** (engelsk: **Crassulacean acid metabolism**), eller **CAM-metabolisme** som det også kalles, er en spesiell type fotosyntese som finner sted hos såkalte CAM-planter. Denne tilpasningen gjør at slike planter kan leve under vanskelige forhold med tanke på blant annet CO<sub>2</sub> -og vanntilgang. CAM-planter har spalteåpningene på undersiden av bladene åpne om natta og lukket om dagen. Denne tilpasningen gjør at de taper svært lite vann ved fordampning, men at de også må ta opp og lagre karbondioksid om natta. Slike planter er ofte å finne i ørkenområder og på savanner.

For å binde karbondioksid kreves NADPH og ATP, og disse skapes i den delen av fotosyntesen som blir kalt lysreaksjonen. CAM-plantene løser denne utfordringen ved at de i tillegg til enzymet RuBisCO også har PEP-karboksylase-enzymet. Begge disse enzymene er aktive i Calvinsyklusen, der de binder karbondioksid til et organisk molekyl. Men RuBisCO har i tillegg til karbondioksid også muligheten til å binde oksygen fast til en karbonforbindelse (ribulose-1,5-difosfat). PEP-karboksylase kan kun binde karbondioksid og er dermed mer effektiv i karbonfikseringen.  

CAM-plantene binder karbondioksid om natta ved hjelp av PEP-karboksylase og frigjør den på dagtid til enzymet RuBisCO. På denne måten drives det effektiv fotosyntese (CAM-fotosyntese) selv om spalteåpningene er lukket. Optimumstemperaturen for denne typen fotosyntese er 30-35 °C. Det som dermed skiller CAM-plantene fra C4-plantene er at CO2-bindingen og mørkereaksjonen hos de førstnevnte er atskilt i tid, mens de samme prosessene hos C4-plantene er atskilt i forskjellige celler (mesofyllceller og slireceller). 

Siden CAM-plantene har PEP-karboksylase i tillegg til RuBisCO, skjer det minimalt fotorespirasjon (binding av O2 ved hjelp av RuBisCO).

Det som skiller CAM-plantene fra C4-plantene er at CO2-bindingen og mørkereaksjonen hos de førstnevnte er atskilt i tid, mens de samme prosessene hos C4-plantene er atskilt i forskjellige celler (mesofyllceller og slireceller). 

Enkelte CAM-planter finnes også i Norge. Noen arter i bergknappfamilien (*Crassulaceae*) driver CAM-binding av CO2. Navnet CAM-fotosyntese er nettopp oppkalt etter denne plantefamilien, siden det var i disse plantene at man først oppdaget CAM-fotosyntese. En god frukt med den samme måten å binde CO2 på, er ananas.

## Se også
* Fotosyntese
* C<sub>4</sub>-fotosyntese
Stavangerregionen

**Stavangerregionen** er Norges tredje største byregion og består av 13 kommuner ifølge Storbymeldingen fra 2002, med et samlet areal på 2816,64&nbsp;km² og et folketall på til sammen  per 1. kvartal 2025.

Regionen omfatter store deler av Jæren, samt flere av øykommunene og fjordkommunene i Ryfylke. Stavanger er regionens økonomiske og kulturelle sentrum.

## Byregion
I *storbymeldingen* til Stortinget (2002–2003) ble Norge delt inn i èn storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående.
Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon.

## Se også
* Liste over norske storby- og byregioner
* Stor-Osloregionen
* Byregioner i Norge
* Region
* Byregion
* Næringsregion
* Liste over norske byer
* Liste over norske byer regnet etter grunnleggelse
* Liste over Norges største tettsteder

## Referanser
Rogaland Grand Prix 2008

**Rogaland Grand Prix 2008** var den 1. utgaven av Rogaland Grand Prix, og ble arrangert 1. juni 2008. Danske Michael Tronborg vant i ensom majestet i Stavanger sentrum. Alexander Kristoff vant spurten i hovedfeltet og kom inn til andreplass, 37 sekunder bak vinneren.

## Deltagende lag
22 lag stilte til start, av dem var 12 norske og 10 utenlandske.

## Resultat

## Eksterne lenker
* 
* Fullstendig resultatliste, 2008
Jon Branæs

**Jon Andersen Branæs** (født 1969) er en norsk journalist og programleder.

Branæs ble født i Halden, men vokste opp i Stjørdal i Nord-Trøndelag. Han ble uteksaminert fra allmennfaglig linje ved Ole Vig videregående skole i 1987 og tok examen philosophicum ved Universitetet i Trondheim samme år. Som elev på videregående skole var Branæs aktiv i skolepolitikk. Han var listekandidat for Høyre i Stjørdal og Nord-Trøndelag ved kommunestyre- og fylkestingsvalget 1987 og viseformann i Nord-Trøndelag Unge Høyre 1986–1987.

Han begynte med nærradiosendinger i Radio Stjørdal i 1985. Deretter jobbet han frivillig i Radio KonRad, eid av Trondheim Konservative Studenterforening. I 1990 var han Radio KonRads siste ansvarlige redaktør før sammenslåingen som skapte Radio Trondheim og senere Radio 1 Trondheim. Han var videre journalist i Radio 1 Trondheim 1990–1994 og ansvarlig redaktør i Radio Fauske i 1992.

I 1994 ble han ansatt i NRK som musikkprodusent for NRK P1. Han var da den første medarbeider i kanalen som arbeidet med musikkformatering. I årene som fulgte har han hatt en rekke programlederoppgaver i NRK P1, NRK Alltid Nyheter og de digitale radiokanalene NRK Metro og NRK Sport. Branæs ble i 2007 redaksjonssjef for oppdatering med ansvar for både NRK Alltid Nyheter, Dagsnytts bulletiner og nyhetssendingene på NRK2. Han gikk senere over i stilling som vaktsjef i Frokost-TV, i NRK Sport og deretter i Nitimen. 

25. mai 2009 overtok han jobben som kanalsjef i NRK P1 etter Sigrid Gjellan. Han arbeidet med NRKs overgang fra FM til DAB og var styremedlem i Digitalradio Norge. I 2017 og 2018 fungerte han som radiosjef i NRK før han valgte å gå tilbake til programarbeid. Siden 2019 er han programleder og produsent i NRK Nyheter.

## Privatliv
Jon Branæs er sønn av Høyre-politiker Einar Wollebæk Andersen og bror av musiker og låtskriver Tore Andersen,

## Referanser
Crash (1974)

***Crash*** er en norsk dramafilm fra 1974, skrevet og regissert av Rolf Clemens. Filmen hadde premiere 18. november 1974.

## Handling
Jan blir lam på grunn av en motorsykkel-ulykke. Denne nye situasjonen utfordrer hans holdninger til livet, og hans forhold både til foreldrene sine og til kjæresten Marianne (spilt av Hanne Krogh)

## Rolleliste

## Eksterne lenker
* 
* åpen post-CRASH: Latter uten lyd (www.youtube.com)
* Crash på filmgrid.no
The Resource Group Trg

**The Resource Group Trg AS** (tidligere kjent som **TRG Invest AS**) er et eierselskap eid av Kjell Inge Røkke (98 %) med ektefelle Anne Grete Eidsvig (2 %). Gjennom dette selskapet eier Kjell Inge Røkke store deler av Aker-konsernet og TRG Holding.

## Referanser
TRG Holding

**TRG Holding AS** (**The Resource Group Holding AS**) er et norsk eierselskap som er nesten heleid (99,64 %) av The Resource Group Trg AS som igjen er eid av Kjell Inge Røkke. Selskapet er tidligere kjent som **Aker RGI Industrier AS** eller **Aker RGI AS**.
Pachygronthidae

* Pachygronthinae
* Teracriinae

**Pachygronthidae** er en familie av insekter som tilhører tegene, en gruppe av nebbmunner. Gruppen, som tradisjonelt har blitt regnet som en undergruppe i familie Lygaeidae, er ganske artsfattig, med 78 beskrevne arter, to av disse er funnet i Europa, men ingen i Norge. De fleste artene er tropiske.
De har det til felles at munndelene er sugende og at de suger opp næringen.  De lever av å suge ut næring fra frø av gress og beslektede grupper.

## Utseende
Tegene er avlange, slanke, vanligvis bleke på farge. Antennene er forholdsvis lange og tynne. Pronotum er trapesformet, vanligvis med en grunn tverr-grop i midten. Forlårene er fortykkede med kraftige pigger på undersiden. Forvingene er ikke utvidet mot sidene, den membranøse delen med enkle, uforgrenede årer. De fleste er langvingede, men kortvingede former forekommer.

## Levevis
Disse artene ser ut til å være spesialisert på enfrøbladete planter i grasfamilien (Poaceae), halvgrasfamilien (Cyperaceae) og familien Restionaceae, som bare finnes på den sørlige halvkulen. De kryper opp på stråene og suger på frø som fortsatt henger på akset.

## Systematisk inndeling / europeiske arter
Pachygronthidae har tradisjonelt vært regnet som en underfamilie i familien frøteger (Lygaeidae), men er nylig skilt ut som egen familie.

* Klasse **[[Insekter]]** (Insecta)
** **[[Vingede insekter]]** (Pterygota)
*** **Neoptera** («nyvinger»)
**** Orden Nebbmunner (Hemiptera)
***** Underorden **[[Plantesugere]]** (Homoptera) (parafyletisk)
***** Underorden **[[Teger]]** (Heteroptera) 
****** gruppe **[[Trichophora]]**
******* overfamilien **[[Lygaeoidea]]** 
******** familien Pachygronthidae Stål, 1865 – eventuelt underfamilie av Lygaeidae
********* gruppe Pachygronthinae Stål, 1865 – for det meste tropiske, 56 arter i 6 slekter
********** slekten *[[Magninus]]* Distant – bare i Australia
********** slekten *[[Oedancala]]* Amyot & Audinet-Serville, 1843 – Amerika
********** slekten *[[Pachygrontha]]* Germar, 1837
********* gruppe Teracriinae – 22 arter fordelt på 7 slekter
********** slekten *[[Cymophyes]]* Fieber, 1870 – eneste slekt som forekommer i Europa
*********** *[[Cymophyes golodnajana]]* Seidenstücker, 1953
*********** *[[Cymophyes ochroleuca]]* Fieber, 1870
********** *[[Darwinocoris australicus]]* Slater – Australia
********** slekten *[[Opistostenus]]* Reuter – Sørøst-Asia og Stillehavet
********** slekten *[[Phlegyas]]* Stål, 1865 – Amerika
********** *[[Stenophlegyas woodwardi]]* Slater – Australia
********** slekten *[[Stenophyella]]* Horváth – Sørøst-Asia og Stillehavet

## Kilder
* Australian Faunal Directory – Pachygronthidae (2002) http://www.environment.gov.au/biodiversity/abrs/online-resources/fauna/afd/taxa/PACHYGRONTHIDAE
* Fauna Europaea, utbredelsesdatabase over europeiske dyr: http://www.faunaeur.org 

## Eksterne lenker
* 
* Bildegalleri over nordamerikanske arter: http://bugguide.net/node/view/44397
* Norsk entomologisk forening – for deg som vil lære mer om insekter.
Second Helping

***Second Helping*** er et studioalbum av Lynyrd Skynyrd, utgitt i januar 1974. Det var bandets andre album, og inneholdt deres største hitsingle, «Sweet Home Alabama». Dette var det første albumet som hadde bandets kjente «tripple guitar attack».

## Sporliste
;Side én
# «Sweet Home Alabama» (Ed King, Gary Rossington, Ronnie Van Zant) – 4:43
# «I Need You» (King, Rossington, Van Zant) – 6:55
# «Don't Ask Me No Questions» (Rossington, Van Zant) – 3:26
# «Workin' for MCA» (King, Van Zant) – 4:49
;Side to
# «The Ballad of Curtis Loew» (Allen Collins, Van Zant) – 4:51
# «Swamp Music» (King, Van Zant) – 3:31
# «The Needle and the Spoon» (Collins, Van Zant) – 3:53
# «Call Me the Breeze» (J.J. Cale) – 5:09

### 1997 CD bonusspor
# «Don't Ask Me No Questions» (Single Version) (Rossington, Van Zant) – 3:31
# «Was I Right or Wrong» (Demo) (Rossington, Van Zant) – 5:33
# «Take Your Time» (Demo) (Van Zant, King) – 7:29

## Personell
;Lynyrd Skynyrd
*Ronnie Van Zant – vokal
*Gary Rossington  – gitar (Gibson Les Paul)
*Allen Collins  – gitar (Gibson Firebird)
*Ed King – gitar (Fender Stratocaster), bassgitar
*Billy Powell – klaver
*Leon Wilkeson – bassgitar (Gibson Thunderbird)
*Bob Burns – slagverk

;Andre medvirkende
* Mike Porter – slagverk på «I Need You»
* Clydie King, Merry Clayton og venner – kor
* Bobby Keys, Trewor Lawrence & Steve Madiao – blåseinstrumenter
* Al Kooper – kor, piano

## Referanser


## Eksterne lenker
*
Jakten på Rød Oktober

***The Hunt for Red October*** er en spenningsroman av Tom Clancy og er kanskje forfatterens mest kjente verk. Den utkom i 1984 og Den kalde krigen står for mye av bakteppet. Dette var den første boka Clancy utga om sin romanhelt Jack Ryan, men i seriens interne kronologi er det den fjerde boken.

Boka ble filmet i 1990 som *[[Jakten på Rød Oktober (film)|Jakten på Rød Oktober]]*.

## Handling
Marko Aleksandrovitj Ramius, en kommandør av litauisk herkomst i den sovjetiske nordflåten, mister sin hustru på grunn av slurv under hva som skulle ha vært et rutinemessig kirurgisk inngrep. Desillusjonert og lei av den sovjetiske korrupsjonen bestemmer han seg for å hoppe av. Når han får befalet over den toppmoderne missilbestykkede, atomdrevne undervannsbåten «Rød Oktober» myrder han fartøyets *[[Politisk kommissær|politiske kommissær]]* og gir mannskapet falske ordre om at undervannsbåten har kurs mot Cuba.

I en trassig gest poster han innen avgang et brev til den sovjetiske marinens sjef, admiral Jurij Padorin, der han avslører planen sin. Hele nordflåten settes da inn i en intensiv jakt etter «Rød Oktober», noe som raskt pådrar seg CIAs oppmerksomhet. Den nyansatte etterretningsanalytikeren Jack Ryan sendes ut for å avdekke russernes hensikter, men han aner allerede at Ramius planlegger å hoppe av og dras stadig nærmere hendelsenes sentrum i sine forsøk på å styrke sin teori. Den militære spenningen blir høyst påtagelig når begge supermaktenes mariner møtes i Nord-Atlanteren utenfor USAs østkyst.

Handlingen i *The Hunt for Red October* er inspirert av en virkelig hendelse. Den 8. november 1975 gjorde den sovjetiske fregatten «Storozjevoj» mytteri mot Sovjetunionen og forlot Riga i Latvia for å forsøke å nå den svenske øya Gotland. «Storozjevoj» nådde aldri Gotland idet skipet ble bordet av marineinfanteri innen det nådde svensk territorialfarvann.
## Se også
*Tidenes 100 beste kriminalromaner

## Referanser
Vik skole

**Vik skole** finnes flere steder:

* Vik skole (Hole)
* Vik skole (Kvæfjord)
* Vik skole (Grimstad), tidligere barneskole i Grimstad
* Vik skole (Sømna)
* Vik skole (Ålesund)

## Se også
* Vik skule (Sykkylven)
* Vik skule (Ølen)
* Vik-Bessaker skole
Paralympiske vinterleker 1998

**Paralympiske vinterleker 1998** ble arrangert fra 5. til 14. mars i Nagano i Japan. 

Dette var første gang de paralympiske vinterlekene ble arrangert utenfor Europa. Norge ble, som under de forrige paralympiske vinterlekene, beste nasjon med 18 gull. 

## Idretter
Vinterlekene bestod av 122 øvelser i fem idretter.
* 
* 
* 
* 
* 

## Deltakerland
31 nasjoner deltok i lekene. (Antall utøvere per nasjon i parantes).

* 
* 
* 
* 
*
* 
*
*
*
* 
*
* (**vert**)
* 
* 
* 
* 
* 
* 
* 
* 
* 
*
* 
* 
*
*  
* 
*
* 
* 
*

## Medaljefordeling

## Se også
* Vinter-OL 1998

## Referanser


## Eksterne lenker
* Nagano 1998 Paralympic Winter Games hos paralympic.org
Kjelkehockey under Paralympiske vinterleker 1998

**[[Kjelkehockey]]** var en av øvelsene under Paralympiske vinterleker 1998 i Nagano i Japan. 

Syv land deltok, disse var delt inn i to grupper:
;Gruppe A
*Sverige
*Estland
*Storbritannia

;Gruppe B
*Norge
*Canada
*Japan
*USA

Norge vant gruppe B, mens Sverige vant gruppe A i grunnspillet. Estland ble nr. to i gruppe A, og møtte dermed Norge i semifinale, der Norge vant 4-1. Canada ble nr. to i gruppe B, og møtte Sverige i semifinale. Denne vant Canada 2-1. 

Finalen endte 2-0 til Norge mot Canada, mens Sverige fikk bronse etter 10-1 over Estland i bronsefinalen. 

Norge vant alle sine kamper i dette mesterskapet, og slapp inn bare to mål; i 3-1-kampen mot Canada i grunnspillet og i semifinalen mot Estland, som endte 4-1.  

## Medaljeoversikt

## Eksterne lenker
* Paralympic.org - ''Resultater kjelkehockey - Nagano 1998''
Olav Enomoto

**Olav Enomoto** (født 23. mai 1973 i Vestmanna) er en færøysk informatiker og politiker (Sb.).

Han vokste opp i Vestmanna med japansk far og færøysk mor. Han er gift med Maud Poulsen. Etter matematisk studentereksamen studerte han datamatikk, et felt innen informatikk. Enomoto er nettverksadministrator i BankNordik (tidligere Føroya Banki) i Tórshavn. Han var ansattrepresentant i bankens styre 2006–2010. Enomoto har tidligere vært IT-sikkerhetskonsulent og internettsalgsutvikler i Farodane (nå Nema).

Enomoto var sitt partis 1. vararepresentant til Lagtinget fra Norðurstreymoy 2002–2008, og møtte fast for finansminister Bárður Nielsen 2004–2007. Nielsen ble deretter fritatt fra lagtingsvervet, og Enomoto møtte resten av perioden. Han satt hele tiden i Lagtingets kulturkomité. I 2008 ble valgkretsene avskaffet, og Enomoto ble vararepresentant.

## Referanser
Økernparken

**Økernparken** er en park på Økern i Bydel Bjerke i Oslo. Den ligger like syd for Økernhjemmet, og avgrenses av Rabbeveien/Risløkkveien i sydøst og bilforhandlerne i Økernveien 147 i sydvest.

Økernparken ble valgt til Bydel Bjerkes tusenårssted.
De Nios lyrikpris

**De Nios lyrikpris** er en svensk litteraturpris som ble opprettet av Samfundet De Nio i 2008. Prisen er på SEK . Den er kun utdelt én gang.

## Prisvinnere

## Eksterne lenker
* Samfundet De Nio
Dommerkonferanse

**Dommerkonferanse** er en betegnelse man bruker på forhandlingene i Tingretten mellom rettens formann (fagdommer) og de to legdommerne etter at saken er gjennomgått for å avgjøre skyldspørsmål og eventuelt dommens lengde.
Hu Hanmin

**Hu Hanmin** (tradisjonell kinesisk: 胡漢民, forenklet kinesisk: 胡汉民, pinyin: *Hú Hànmín*; født 9. desember 1879 i Panyu i Guangdong i Kina, død 12. mai 1936 i Guangdong) var en av de tidligere ledere av Kuomintang (KMT), og en svært viktig politiker på høyrefløyen innen Kuomintang.

## Liv og virke
Hu Hanmin tok *[[juren]]*eksamen da han var 21 år gammel. Han studerte i Japan fra 1902, og ble med i  Tongmenghui som redaktør av《Minbao》i 1905.  

Årene 1907-1910 deltok han under flere væpnede oppstander. Kort etter Xinhairevolusjonen i 1911 ble han utnevnt til guvernør av Guangdong og hovedsekretær for den provisjonelle regjering. Han deltok i den annen revolusjon i 1913, og ble med Sun Yat-sen til Japan da den revolusjonen slo feil. Der opprettet de Det kinesiske revolusjonære parti. 

Hu bodde i Guangdong fra 1917 til 1921 og arbeidet for Sun Yat-sen, først som transportminister og deretter som hovedrådgiver. 

Hu ble i januar 1924 valgt til et sentralt medlem av Kuomintangs eksekutivkomite. I september fungerte han som visegeneralissimo, da Sun Yat-sen dro fra Guangzhou til Shaoguan. 

Sun døde i Beijing i mars 1925, og Hu var da en av de tre mektigste skikkelsene i Kuomintang. De andre to var Wang Jingwei og Liao Zhongkai. Liao ble snikmyrdet i august samme år, og Hu ble mistenkt og arrestert. Etter Ninghansplittelsen i 1927 støttet Hu Chiang Kai-shek og ble leder for  den lovgivende yuan i Nanjing. Den 28. februar 1931 ble han satt i husarrest av Chiang på grunn av uenighet rundt den nye provisoriske konstitusjon. Internt partipress tvang Chiang til å slippe ham fri.  

Etter dette ble Hu en mektig leder i Sørkina, og formulerte tre motstandsprinsipper: Motstand mot japansk invasjon og massaker, motstand mot militante kommunister, og sist, men ikke minst motstand mot den selvutropte leder Chiang Kai-shek. Anti-Chiang-fraksjonene i KMT trakk til Guangzhou for å etablere en rivaliserende regjering der. De krevde Chiangs avgang fra de to postene som både president og statsminister. 

Borgerkrig ble bare avverget ved det at japanerne invaderte Mandsjuria, og dermed fikk man annet å tenke på. 

Hu besøkte Europa og innstilte sine politiske angrep på Chiang Kai-shek i juni 1935. Dunder første sesjon av Kuomintangs femte konferanse i desember 1935, ble han *in absentia* valgt til formann for komiteen for alminnelige anliggender. Hu returnerte til Kina i januar 1936 og bodde i Guangzhou til han døde av hjerneblødning den 12. mai 1936.

Hus politiske kongstanke var at en persons individelle rettigheter var en funksjon av vedkommendes nasjonale tilhørighet og dcelaktighet.

## Referanser


## Litteratur
* 

## Eksterne lenker
*
Song Jiaoren

**Song Jiaoren** (kinesisk: 宋教仁; pinyin: *Sòng Jiàorén*, Wade-Giles: *Sung Chiao-jen*, født 5. april 1882 i Taoyuan i provinsen Hunan i Kina, død 22. mars 1913 i Shanghai) var en kinesisk politiker, medstifter av Tongmenghui, og første president for Guomindang.

## Liv og virke
### Bakgrunn
Song Jiaoren ble født og utfannet i provinsen Hunan. Da han var seks år gammel begynte han på privatskole. Da han var 17 år gegynte han på Zhangjiangkollegiet i  Taoyuan. Influert av sine lærere Huang Shouyi og Qu Fangmei tok Song ingen skritt for å ta den kinesiske embedsmannseksamen; han var nesten bare opptatt samtidens verdensbegienheter og motkultur. Han gjorde det utmerket på kollegiet. 

I august 1902 dro Song Jiaoren til Wuchang for å studere ved *Bishop Boone Memorial School*. I Wuchang møtte han den revolusjonære Huang Xing og de to ble venner for livet. 

### Revolusjonær
Huang ble snart nødt til å forlate Wuchang på grunn av revolusjonær virksomher, og vendte hjem til Changsha. Etter at Huang dro, fortsatte Song med å organisere revolusjonære grupper i Hunan, øærlig i Changsha og Changde.

Senere i 1902 ble Song engasjert som lærer ved Wuchang lærerskole, en ledende privatskole. Song kom til Wuchang og begynte å undervise i 1903. Han ble aktiv i forskjellige revolusjonære grupper i området. Song diskuterte ofte politikk og revolusjon med sine studenter;mange av dem var ikke tilhengere av tanken om revolusjon.

På grunn av sin viksomhet måtte han i 1904 flykte fra Kina, og kom til Japan. Den 20. august 1905 grunnla han i Tokyo sammen med Sun Yat-sen foreningen Tongmenghui (*Den revolusjonære kinesiske allianse*) som hadde til mål å styrte Qing-dynastiet og etablere republikk i Kina. 

Etter at Republikken Kina ble proklamert av Sun Yat-sen (1. januar 1912) gjennomførte Song i august forvandlingen av Tongmenghui til Zhongguo Guomindang (*Det kinesiske nasjonalparti*). Ved valgene til en første kinesisk nasjonalforsamling i februar 1913 førte han dette partiet til seier, og var med det favoritt til posten som statsminister. Men før det kom til det, ble han angrepet av attentatsmenn på jernbanestasjonen i Shanghai den 20. mars 1913. To dager etter døde han av sine sår.

Det ble formodet at den som stod bak mordet var presidenten for den daværende provisoriske regjering, Yuan Shikai, som deretter utøvet et presidialdiktatur, og senere lot seg utrope til keiser.

## Litteratur
* Thomas Weyrauch: *Chinas unbeachtete Republik. 100 Jahre im Schatten der Weltgeschichte*. Band 1: *1911 - 1949*. Longtai, Giessen (i. e.) Heuchelheim 2009, ISBN 978-3-938946-14-5.
* Stella Dong: *Shanghai: The Rise and Fall of a Decadent City*, New York, 2001

## Referanser
Shanghais jernbanestasjon

**Shanghais jernbanestasjon** (kinesisk: 上海火车站; pinyin: *Shànghǎi Huǒchē Zhàn*) er hovedjernbanestasjonen i Shanghai. Den ble åpnet i 1987.

Den ligger til Molingaten i distriktet Zhabei, nord i sentrumsområdet. Den er en av Kinas toppklassestasjoner, og styres av Shanghais jernbanebyrå. Stasjonens passasjertrafikk er den største av alle byens stasjoner, og Shanghai er også et av Kinas viktigste jernbaneknutepunkter. 

Stasjonen er arvtager etter en annen hovedjernbanestasjon i nærheten, Shanghai nordbanegård, som er blitt omgjort til museum.
Liste over færøyske lagtingsmedlemmer 1994–1998

Det var **32 medlemmer av [[Lagtinget (Færøyene)|Lagtinget]] på [[Færøyene]]** mellom lagtingsvalgene 1994 og 1998.

## Medlemmer

## Kilder
**Løgtingið 150 – Hátíðarrit*, bind 2 (2002). (PDF )
Chen Qimei

**Chen Qimei** (kinesisk: 陈其美; pinyin: *Chén Qíměi*, Wade-Giles: *Ch'en Ch'i-mei*; født 17. januar 1878 i Huzhou i provinsen Zhejiang i Kina, drept 18. mai 1916 i den franske konsesjon i Shanghai) var en viktig bakgrunnsfigur bak den kinesiske revolusjon i  1911. Han var også på sin tid det eldste medlem av  Chen-familien, en av Kinas fire mest innflytelsesrike familier den gang. 

## Liv og virke
### Bakgrunn
Som sønn av en handelsmann gikk han i lære hos en panteutlåner og arbeidet senere som silkehandler. Hans bror, Chen Qicai, var offiser i hæren, og gjorde det i 1906 mulig for ham, å reise til Japan og begynne å studere ved Tokyos politiakademi. 

### Politisk aktivist
Der ble han imidlertid raskt med på de politiske aktiviteter blant de kinesiske studenter i byen, og ble med i den revolusjonære bevegelsen Tongmenghui 同盟會 ledet av Sun Yat-sen. Det var Chen Qimei som fikk vennen Chiang Kai-shek med i bevegelsen. 

I revolusjonsåret 1911 var Chen i Shanghai, og det var hans telegram av 29. oktober som nådde Chiang Kai-shek i rett tid og fikk ham til å desertere fra den japanske hær og til å vende tilbake til Kina. Mens Chiang organiserte et opprør i Hangzhou, startet Chen den 3. november et angrep med flere hundre opprørere på Shanghais manufakturbyrå. Da ble han tatt til fange av mandsjuene. Men en dag etter klarte hans opprørere å få ham befridd fra fengselet. Etter en maktkamp mot andre revolusjonære grupper i byen gjorde han seg til Shanghais militærguvernør.

Videre spilte Chen en viktig rolle ved det at han fikk i stand kontakter mellom Guomindang og Shanghais underverden, ikke minst med den grønne bande.

I 1916 ble Chen drept i et anslag organisert av Yuan Shikai. Det var Yuans hevn etter at Chen flere ganger hadde forsøkt å organisere en oppstand mot ham. Selve snikmorderen var muligens Zhang Zongchang, en general lojal mot Yuan.

Det universitet som opprinnelig var oppkalt etter ham er blitt del av Fudanuniversitetet og av Zhejianguniversitetet etter den kinesiske borgerkrig.

## Referanser


## Litteratur
* Dieter Kuhn: *Die Republik China von 1912 bis 1937. Entwurf für eine politische Ereignisgeschichte.* 3. überarbeitete und erweiterte Auflage. Ed. Forum, Heidelberg 2007, ISBN 3-927943-25-8, Volltext (PDF-Datei; 5,44&nbsp;MB).
Karl Johan-monumentet

**«Karl Johan-monumentet»** er en rytterstatue av den svensk-norske kongen Karl III Johan på Slottsplassen i Oslo. Statuen, som står foran Slottet med blikket mot Karl Johans gate, er utført av Brynjulf Bergslien. Den blei avduka 7. september 1875, på dagen 57 år etter at Karl Johan blei krona i Nidarosdomen (1818).

Statuen, som er i bronse, viser Karl Johan i svensk marskalkuniform med sverd opphengt i Serafimerordenens bånd. Kongen bærer krasjan for Serafimerordenen samt for Ridder av Sverdordenens store kors og rundt halsen Karl XIIIs orden. Hesten er nettopp stansa, og den stamper med venstre forbein, mens kongen hilser med uniformshatten, en tosnutet bikorn. På den ene sida av sokkelen, som er i grovkorning grefsensyenitt fra Oslofeltet, står inskripsjonen «"Folkets kjærlighed min belönning."». På den andre sida står det «Det norske folk reiste dette minde.».

## Historikk

### Bergsliens løsning

## Andre Karl Johan-monumenter

Vekselbanken på Voss (hjemplassen til Bergslien) kjøpte i 2009 en original gipsmodell av statuen på Slottsplassen. Modellen som er 80 cm høy, står i bankens lokaler.

I Stockholm står en annen rytterstatue av Karl Johan, utforma av Bengt Erland Fogelberg og avduka i 1854. 

Også i Norrköping og Örebro finnes Karl Johan-monumenter.

## Referanser


## Kilder
* Erik Bjørnskau, *Carl XIV Johan: En franskmann  på Nordens trone*, Cappelens forlag, Oslo 1999, ISBN 82-02-17638-7
* Erik Mørstad: «Kampen om Carl Johan-monumentet», i *Byminner* nr 4, 1985
* Bård Alsvik: «Fest for Karl Johan», på Oslo byarkivs nettsted, besøkt 11. juni 2009
* Nettside om monumentet på Slussplan, besøkt 12. juni 2009
Arne Qvam

**Arne Johannes Qvam** (1934–2024) var en norsk ingeniør og bedriftsleder. Han ledet arbeidet med å etablere Norsk Luftfartsmuseum i Bodø og var museets første direktør.

Qvam var utdannet maskiningeniør fra Narvik ingeniørhøgskole og hadde også flyteknisk utdannelse fra Flyvåpenets Tekniske Skole på Kjevik.

Qvam arbeidet i mange år ved Norcem, og var verksdirektør i Kjøpsvik fra 1976 til 1993. Han har hatt flere verv i nærings- og organisasjonsliv, og har spesielt vært aktiv i musikklivet i Nord-Norge.

Han ble tildelt St. Olavs Orden i 1994, ridder 1. klasse.

## Referanser


## Eksterne lenker
* Opplysninger om Arne Qvam fra Utvalgsarkivet i Forvaltningsdatabasen
Tang Shaoyi

**Tang Shaoyi** (kinesisk: 唐绍仪, endret til 唐绍怡 på grunn av tabu knyttet til Puyis navn, senere tilbakestilt; pinyin: *Táng Shàoyí*, Wade-Giles: *T'ang Shao-i*; stilnavn *Shaochuan* 少川; født 2. januar 1862 i fylket Xiangshan [fødestedet nå i Zhuhai] i provinsen Guangdong i Kina, drept 30. september 1938 i Shanghai International Settlement) var en kinesisk diplomat og politiker. Han var svigerfar til Wellington Koo og Lee Seng Gee.

## Liv og virke
### Bakgrunn
Han ble utdannet ved Queen's College i Hongkong og ved Columbia University i New York, der som en av studentene som dro nytte av programmet Chinese Educational Mission. Han var første president for Shandonguniversitetet. Hav var også i tjeneste i Qing-dynastiets utenrikstjeneste, og undertegnet i 1906 konvensjonen mellom Storbritannia og Kina vedrørende Tibet på sitt lands vegne.

### Revolusjonær
Tang var venn av Yuan Shikai og under Xinhairevolusjonen forhandlet han på dennes vegne i Shanghai med de revolusjonæres Wu Tingfang, med det resultat at Yuan ble anerkjent som president for Republikken Kina. 

Han ble så Republikkens første statsminister i 1912, men ble raskt desillusjonert av Yuans manglende respekt for lov og rett, og tok sin avskjed. Senere var han med i Sun Yat-sens regjering i Guangzhou. Tang Shaoyi opponerte av konstitusjonelle grunner mot at Sun gjorde seg til ekstraordinær president i 1921, og gikk igjen av fra sin regjeringspost.

I 1924 avslo han et tilbud om å bli utenriksminister under Duan Qiruis provisoriske regjering i Beijing, og var senere leder for fylket Zhongshan der han opponerte mot Chen Jitang. Han flyttet senere til Shanghai og oppgav politikken.  

Da Shanghai ble okkupert av japanerne under den annen sino-japanske krig prøvde okkupasjonsmakten å få ham til å kallaborere, men han nektet. Ikke desto mindre ble han drept av Kuomintang, som fryktet at han etter hvert ville endre mening og komme til å bli kompromittert.

## Referanser


## Eksterne lenker
*
Ninidae

* se Systematisk inndeling

**Ninidae** er en familie av insekter som tilhører tegene, en gruppe av nebbmunner. Gruppen omfatter 13 kjente arter fordelt på fem slekter, de finnes ikke i Europa.
De har det til felles at munndelene er sugende og at de suger opp næringen.  De lever av å suge ut næring fra frø av mange ulike planter.

## Utseende
Små (3 – 4&nbsp;mm), spinkle teger. Kroppen er avlangt oval og tydelig punktert. Hodet har fasettøyne som står litt "på stilk" og punktøyne (ocelli) som sitter tett sammen. Antennene og sugesnabelen består av fire ledd. Pronotum er ikke innsnevret på midten og har ingen tydelige, opphøyde lister. Scutellum er to-delt i spissen.

## Levevis
Disse artene lever på frø av planter i halvgrasfamilien (Cyperaceae) og sivfamilien (Juncaceae). De kryper opp på stråene og suger i seg væske fra frøene som fortsatt henger på akset. Gruppen ser ikke ut til å ha noen økonomisk betydning.

## Systematisk inndeling
Ninidae har tradisjonelt vært regnet som en underfamilie i familien frøteger (Lygaeidae), men er nylig skilt ut som egen familie.

* Klasse **[[Insekter]]** (Insecta)
** **[[Vingede insekter]]** (Pterygota)
*** **Neoptera** («nyvinger»)
**** Orden Nebbmunner (Hemiptera)
***** Underorden **[[Plantesugere]]** (Homoptera) (parafyletisk)
***** Underorden **[[Teger]]** (Heteroptera) 
****** gruppe **[[Trichophora]]**
******* overfamilien **[[Lygaeoidea]]** 
******** familien Ninidae – før regnet til Lygaeidae
********* slekten *[[Cymoninus]]* Breddin, 1907 – tre arter, tropiske områder, bl.a.:
********** *[[Cymoninus notabilis]]* (Distant, 1882)- sørlige Nord-Amerika
********** *[[Cymoninus sechellensis]]* (Bergroth, 1893) – svært vidt utbredt, Afrika, Asia og Australia
********* slekten *[[Neoninus]]* Distant – tre arter, Sør-Amerika
********* slekten *[[Ninomimus]]* Lindberg – to arter, asiatisk Russland og Japan
********* slekten *[[Ninus]]* Stål, 1860 – fire arter, Afrika, Asia og Australia, bl.a.:
********** *[[Ninus insignis]]* Stål, 1860 – Asia og Australia
********** *[[Ninus similis]]* Scudder – sørlige Afrika
********** *[[Ninus singalensis]]* Breddin, 1907
********** *[[Ninus stylatus]]* Kirkaldy, 1908
********* slekten *[[Paraninus]]* Scudder, 1957 – én art, sørlige Sør-Amerika

## Kilder

* Australian Faunal Directory – Ninidae (2002) http://www.environment.gov.au/biodiversity/abrs/online-resources/fauna/afd/taxa/NINIDAE

## Eksterne lenker
* 
* Bildegalleri over nordamerikanske arter: http://bugguide.net/node/view/183453/bgimage
* Norsk entomologisk forening – for deg som vil lære mer om insekter.
Huang Xing

**Huang Xing** (kinesisk: 黃興, pinyin: *Huáng Xīng*; født 25. oktober 1874 i fylket Changsha i provinsen Hunan i Kina, død 31. oktober 1916 i Shanghai) var medlem av Tongmenghui og en av Sun Yat-sens viktigste følgesvenner. Han ledet Tongmenghuis styrker under Xinhairevolusjonen i 1911. Han fikk tilnavnet *den åttefingrede general* etterpå, på grunn av sine krigsskader.

I byer som Changsha, Shanghai og Wuhan er gater oppkalt etter ham. Hans hjemlandsby ble også i ettertid oppkalt etter ham. Shanghai har også en part oppkalt etter ham.

## Referanser


## Eksterne lenker
* Old Residence and Tomb of Huang Xing
Finnbogi Arge

**Finnbogi Arge** (født 6. september 1955 i Tórshavn) er en færøysk forretningsmann og tidligere politiker.

Han er sønn av bilforhandler Meinhardt Arge fra Tórshavn og hustru Anne Lise Krogh fra Skive. Han er gift med Armgarð Mortensen. Han er nevø av radiodirektør Niels Juel Arge samt fetter av journalist og forfatter Jógvan Arge, direktør, lagtings- og folketingsmann Magni Arge og forfatter, musiker og grafiker Tóroddur Poulsen.

Etter studentereksamen tok han bifag i færøysk og nordisk språk og litteratur ved Fróðskaparsetur Føroya i 1977. Arge ble snart involvert i familiebedriften Auto Service, som importerte japanske biler til Færøyene. Han ble direktør i bedriften i 1979 og eneeier i 1985. I 1993 gikk bedriften konkurs under den færøyske finanskrisen, men ble gjenopprettet under hans fars navn, Meinhardt Arge, samme år. I 2005 solgte Arge seg ut av bedriften, som har tatt tilbake navnet Auto Service. Arge har også vært selvstendig næringsdrivende og styremedlem i en rekke selskaper, deriblant Atlantic Airways og Havsbrún.

Han var innvalgt på Lagtinget fra Suðurstreymoy 1990–1998, valgt for Sambandsflokkurin. Arge var formann i Lagtingets finanskomité 1994–1995, men måtte fratre posten etter å ha brutt med Sambandsflokkurin over Joensen-regjeringens økonomiske politikk i november 1995 og ble sittende som partiløs. I februar 1998 meldte han seg inn i Fólkaflokkurin og ble 1. varamann til Lagtinget for perioden 1998–2002. Arge var næringsminister i Anfinn Kallsbergs første regjering 1998–2000, deretter møtende varamann på Lagtinget for Bjarni Djurholm og formann i Lagtingets finanskomité 2000–2002.

Arge var styreformann i fotballklubben Havnar Bóltfelag 2011–2017.

## Referanser
NOU 2003: 22, Graver-utvalget

**NOU 2003:22  «Forvaltning for fremtiden. Forslag til etiske retningslinjer for Statens petroleumsfond»** er en norsk offentlig utredning (NOU) fra et utvalg som ble oppnevnt ved kongelig resolusjon 18. oktober 2002 og som avga sin innstilling til Finansdepartementet 25. juni 2003. Utvalget ble ledet av Hans Petter Graver og ble referert til som **«Graver-utvalget»**.

Utvalgets forslag ble behandlet i Revidert nasjonalbudsjett 2004, og i desember 2004 innførte Regjeringen etiske retningslinjer for Petroleumsfondet i samsvar med utvalgets utredning. 

## Referanser


## Eksterne lenker
*NOU 2003: 22 Forvaltning for fremtiden : Forslag til etiske retningslinjer for Statens petroleumsfond
Graver-utvalget

**Graver-utvalget** har flere betydninger:
* NOU 2003:22, Graver-utvalget
* NOU 2006:14, Graver-utvalget
* Graver-utvalget (2015)
Lynyrd Skynyrd 1991

***1991*** er det sjette studioalbumet til Lynyrd Skynyrd, utgitt i 1991. Albumet er det første med de nye medlemmene som erstattet de tre som døde i flyulykken.

## Sporliste
**Side en**
# «Smokestack Lightning» – 4:28 
# «Keeping the Faith» – 5:18 
# «Southern Women» – 4:16 
# «Pure & Simple» – 3:09 
# «I've Seen Enough» – 4:22 
# «Backstreet Crawler» – 5:31 
**Side to**
# «Good Thing» – 5:28 
# «Money Man» – 3:46 
# «It's a Killer» – 3:54 
# «Mama (Afraid to Say Goodbye)» – 6:44 
# «End of the Road» – 4:34 

## Personell
*Johnny Van Zant – Vokal
*Gary Rossington  – Gitar
*Ed King  – Gitar
*Randall Hall – Gitar
*Billy Powell – Klaver
*Leon Wilkeson – Bassgitar (Gibson Thunderbird)
*Artimus Pyle – Slagverk
*Custer – Trommer
**Bakgrunnsvokaler:**
*Dale Krantz Rossington
*Stephanie Bolton
*Susan Marshall

## Eksterne lenker
*
Alphard

**Alphard** (α Hya / α Hydrae / Alfa Hydrae) er den mest lyssterke stjernen i stjernebildet Vannslangen, og markerer slangens hjerte.

Alphard er en oransje kjempestjerne. Navnet Alphard kommer fra Arabisk **الفرد** (*al-fard*), «den ensomme»; det er ingen andre lyssterke stjerner nær den.

## Referanser
Gubben og gamla

**Gubben og gamla** eller **Tolvballvisa** er en folkevise av den typen vi kaller kumulative viser eller aukerim. Det betyr at hver strofe får en ny linje lagt til slik at strofene blir stadig lengre.
Slike viser har vanligvis ikke noen fortelling men skildrer bare en absurdhumoristisk situasjon.

Gubben og gamla låg og drog for å få opp en rot. Stadig kommer det nye til og endelig får de opp rota.

Visa ble skrevet opp av O.M. Sandvik etter Olav Aasmundstad fra Kvikne i Nord-Fron og publisert i *Gudbrandsdalsmusikken* 1919.

Klara Semb har arrangert visa for sangdans etter en folkemelodi som er nærskyld Åsmundstads tone.

## Eksempel
Egner, Gjelseth, Prøysen og Siem (red.) *Den gule store viseboka*, Oslo 1970:  Cappelen

## Litteratur
(Reimund Kvideland), *Tolvballvisa* med musikk av Sverre Jordan, Bergen 1970:Nordanger forlag
Chuck Billy

**Chuck Billy** (født 23. juni 1962) er en amerikansk vokalist, og medlem i thrash metal-bandet Testament.

Billy erstattet Testament-vokalist Steve «Zetro» Souza, senere Exodus-vokalist, på midten av 1980-tallet da bandet het Legacy. Etter dette ga de ut debutalbumet *The Legacy* i 1987. Eneste sporet som Billy hadde skrevet teksten på var «Do or Die». Selv om besetningen i bandet har endret seg mange ganger, har Billy sammen med originalmedlem og gitarist Eric Peterson vært med i bandet konstant.

Billy har deltatt på soloprosjektene til James Murphy, hvor han har deltatt på begge musikkalbumene som gjestemusiker. Han har også sunget for Exodus på minst en konsert (28. oktober 2004 på Warfield Theater i San Francisco, oppvarming for Megadeth). Billy har sammen med Steve Souza, Greg Bustamante, Steve Robello, Andy Billy, Dan Cunningham & Willy Lange startet bandet «Dublin Death Patrol». I 2008 sang han «Silent Night» på julealbumet *We Wish You a Metal Christmas and Headbanging New Year* med Scott Ian, Jon Donais, Chris Wyse og John Tempesta.

Chuck Billy indianer av pomo-stammen. Han har en yngre bror, Eddie Billy, som var bassist i bandet Vio-Lence. 

## Diskografi
**Testament**
* *The Legacy* (1987)
* *The New Order* (1988)
* *Practice What You Preach* (1989)
* *Souls of Black* (1990)
* *The Ritual* (1992)
* *Low* (1994)
* *Demonic* (1997)
* *The Gathering* (1999)
* *First Strike Still Deadly* (2001)
* *The Formation of Damnation* (2008)

## Eksterne lenker
* 
* 
*
Samfundet De Nios Särskilda pris

**Samfundet De Nios särskilda pris** er en litterær pris som deles ut av Samfunnet De Nio. Prissummen har variert mellom – SEK. Prisen deles ikke ut regelmessig.

## Liste over mottakere

## Referanser


## Eksterne lenker
* Samfundet De Nio
*
Challengerdypet

**Challengerdypet** er det dypeste kjente stedet i verdenshavene, med en dybde på omtrent 11&nbsp;000 meter. Den eksakte dybden er ukjent. Dypet er lokalisert ved Marianene ved sørenden av Marianergropen. Nærmeste fastland er Fais-øya (en av de ytterste øyene til Yap) 289 km i sørvest og Guam 306 km i nordøst. Punktet er navngitt etter det britiske Royal Navy-skipet HMS «Challenger», som først målte dybden her på sin ekspedisjon fra 1872 til 1876.

Kun fire dykk til dypet har vært gjennomført; ''Trieste'' i 1960, *[[Kaikō]]* i 1995, *[[Nereus (undervannsfarkost)|Nereus]]* i 2009 og Cameron i 2012.

## Eksterne lenker
* Offisiell pressemelding rundt Challengerdypet-operasjonen.